Hendy wiwit njumlah bijine saka ekan sing ana ing nomer urut gambare. Sing siji angkane 32, sing sijine maneh angkane 49, banjur sijine angkane 23. “2 tambah 9 ana 11, ateges bijine 1. 2 tambah 3 ana 5, bijine 5. 9 tambah 3 ana 12, bijine 2. Ateges sing paling dhuwur dhewe 2 tambah 3 ana 5. Yen ngono gambar sing nomer 49 iki wae sing tak guwak,” grenenge Hendy sajroning batin. Hendy banjur ngguwak gambar nomer 49 ing sisihe kanthi mengkurep.